‘अघोषित आय वालों के लिए बनाई है पीएमजीके योजना’
अघोषितआय रखने वाले लोगों के लिए वित्त मंत्रालय द्वारा प्रधानमंत्री गरीब कल्याण योजना की शुरुआत की गई है, अखिल भारतीय कर व्यवसायी संघ के सदस्य एवं वरिष्ठ अधिवक्ता शक्ति सिंह ने बताया कि इस स्कीम के नियमों को समझाने के लिए सीबीडीटी ने सर्कुलर नंबर 43 जारी कर स्पष्ट किया है कि कोई भी व्यक्ति, जिसके पास नकद अथवा बैंक या डाकघर में जमा अघोषित धनराशि है, वह इस स्कीम के तहत 31 मार्च तक कुल धनराशि का 49.9 प्रतिशत टैक्स पेनल्टी के रूप में जमा करवाकर अपनी आमदनी को घोषित कर सकता है।
इस स्कीम के तहत जितनी रकम घोषित की जाएगी, उसका 25 प्रतिशत प्रधानमंत्री गरीब कल्याण डिपोजिट स्कीम में खाता खुलवाकर जमा करवानी होगी, जिस पर 4 सालों तक कोई ब्याज नहीं मिलेगा। उसके बाद यह रकम करदाता को वापस लौटा दी जाएगी। बाकी 25 प्रतिशत रकम को करदाता कैसे भी उपयोग कर सकता है। यह स्कीम सभी प्रकार के करदाताओं के लिए है और इसमें करदाता से रकम का सोर्स भी नहीं पूछा जाएगा।
hin_Deva hin_Deva hin_Deva